**UTORAK, 14.4.**

**Dragi moji učenici,**

**nadam se da ste se odmorili i da ste spremni za nove izazove! ☺ ☺ ☺**

**PREDMET: MATEMATIKA**

**NASTAVNA JEDINICA: Pisano dijeljenje**

 **- dvoznamenkasti broj, jednoznamenkasti broj**

**Nakon pisanog zbrajanja, oduzimanja i množenja danas ćemo naučiti i pisano dijeliti.**

**Najprije u udžbeniku riješi ZNAM na stranici 98.**

**Za pisano dijeljenje potrebno je jako dobro znati tablicu množenja i dijeljenja koju smo učili prošle godine. Sam postupak dijeljenja malo se razlikuje od pisanih postupaka ostalih računskih radnji. U mailu I a i ovdje) se nalazi video gdje je slikovno i glasovno prikazan sam postupak i trebate ga pogledati više puta.**

<https://www.profil-klett.hr/repozitorij-materijali/pisano-dijeljenje-dvoznamenkastog-broja-jednoznamenkastim>

**Kod pisanog dijeljenja jako je važno točno potpisivanje u kvadradiće u vašim bilježnicama. Na to jako pazite! Ako krivo potpisujete desetice ili jedinice zadatak neće biti točan.**

**Sada ću vam objasniti zadatak koji se nalazi i u vašim udžbenicima i tamo je detaljno opisan.**

**Nemoj još ništa zapisivati u bilježnicu. Pročitaj moje objašnjenje zadatka.**

**1. PRIMJER:**

 **28 : 2 =**

**Uvijek prvo dijelimo desetice. Broj 28 ima dvije desetice.**

**Broj 2 dijelimo brojem 2. Broj 2 : 2 = 1**

**Zapisujemo 1 iza znaka jednako 28 : 2 = 1**

**Na glas govorimo i množimo 1 \* 2 jednako je 2 (množimo količnik 1 i djelitelj 2).**

**Zapisujemo 2 ispod desetice. Podvučemo crtom, stavljamo znak minus i oduzimamo.**

**2 – 2 = 0**

**To izgleda ovako:**

 **2 8 : 2 = 1**

 **- 2**

 **0**

**Sada dijelimo jedinice. Broj 28 ima 8 jedinica.**

**Broj 8 zapisujemo kraj nule, ali točno jedinice ispod jedinica.**

 **2 8 : 2 = 1 Sada dijelimo broj 8 s brojem 2. 8 : 2 = 4**

 **- 2**

 **0 8**

**Broj 4 zapisujemo kraj broja 1 u količniku. U količniku sada imamo broj 14.**

**To izgleda ovako.**

 **2 8 : 2 = 1 4**

 **- 2**

 **0 8**

**Množimo zapisani broj 4 s djeliteljem 2 i govorimo 4 \* 2 jednako je 8.**

**Broj 8 zapisujemo točno ispod broja 8, podvučemo crtom, stavimo znak minusa i oduzimamo 8 – 8.**

**To sada izgleda ovako.**

 **2 8 : 2 = 1 4**

 **- 2**

 **0 8**

 **- 8**

 **0**

**Govorimo i oduzimamo 8 – 8. Zapisujemo 0 jer je 8 – 8 jednako 0.**

**Zadatak još provjeravamo množenjem.**

 **14 \* 2**

 **28**

**Umnožak nam je jednak djeljeniku (28 = 28), zadatak je točan i završen.**

**Evo još jedan primjer. Ništa ne zapisuješ u bilježnicu.**

 **6 9 : 3 = 2 3**

 **- 6**

 **0 9**

 **- 9**

 **0**

**Možda vam se ovaj postupak pisanog dijeljenja čini težak, ali s vremenom će sve postati lakše.**

**Još jednom ću ponoviti: potrebno je jako dobro znati tablicu množenja i dijeljenja i važno je u bilježnicu potpisivati točno desetice ispod desetica i jedinice ispod jedinica.**

**Sada zapišite u bilježnice:**

 **Pisano dijeljenje**

**U pisanom dijeljenju dvoznamenkastoga broja uvijek najprije dijelimo desetice, a zatim jedinice.**

**1. PRIMJER:**

**Ivan je kupio dvije tehničke olovke za 28 kuna.**

**Koliko je platio jednu olovku, ako im je cijena ista?**

**R: 2 8 : 2 = 1 4 PROVJERA: 1 4 \* 2**

 **- 2 2 8**

 **0 8**

 **- 8**

 **0**

 **O: Ivan je za jednu olovku platio 14 kuna.**

**2. PRIMJER:**

**U četiri su razreda 84 učenika. U svim je razredima jednak broj učenika. Koliko je učenika u jednom razredu?**

**R: 8 4 : 4 = 2 1 PROVJERA: 2 1 \* 4**

 **- 8 8 4**

 **0 4**

 **- 4**

 **0**

**O: U jednom razredu je 21 učenik.**

**Za vježbanje pisanog dijeljenja riješi udžbenik na str. 99.**

**PREDMET: PRIRODA I DRUŠTVO**

**NASTAVNA JEDINICA: Značenje vode za život ljudi.**

**U udžbeniku na str. 66. pročitaj strip.**

Zašto se majka ljuti na dječaka? Što znače poslovice u stripu?

*Čuvati nešto kao kap vode na dlanu.* – nešto jako brižljivo čuvati.

*Kap koja je prelila čašu.* – neka sitnica koja je prevršila mjeru, koja je došla na sve ostale događaje i sad je previše.

*Voda je došla do grla.* – biti u nevolji.

**Pročitaj tekst u udžbeniku na str. 66. i 67.**

**Nakon čitanja usmeno odgovori na pitanja:**

Što je voda? Gdje se ona sve nalazi?

Tko sve ne može živjeti bez vode?

Za što čovjek svakodnevno upotrebljava vodu?

Kojom se vodom koristimo za piće? Kako vodu dovodimo u svoje domove?

Je li svaka voda koja izgleda čista ujedno i pitka?

Nije, jer u naizgled čistoj vodi mogu biti nevidljiva onečišćenja, zato se voda koja vodovodom dolazi u naše domove redovito kontrolira i provjerava njezina pitkost.

Kako se naziva voda koju upotrijebimo za pranje, čišćenje? Što se čini s otpadnim vodama prije njihova vraćanja u okoliš?

Kako trebamo upotrebljavati vodu? Objasni kako možemo štedjeti vodu.

**Zapiši u bilježnicu:**

Značenje vode za život ljudi

* najrasprostranjenija tvar na Zemlji
* čovjek je upotrebljava za piće, pranje, pripremanje hrane, osobnu higijenu
* pitka voda
* vodovod, bunari
* štednja i očuvanje voda

**Za vježbanje riješi u RB stranicu 79.**

**PREDMET: ENGLESKI JEZIK**

**Radni zadatci nalaze se u prilogu.**